Ühes oma hiljuti ilmunud teoses ("Kalevipoeg eesti rahvaluules") olen püüdnud näidata, kui palju ühist on näit. Ida-Eesti ja  Varsinais-Suomi Kaleva pärimuste vahel, samuti seda, et mõned neist motiividest Lääne-Soome on siirdunud ida poolt ja siis tõe­näoliselt läbi Eesti, ning mitte väga vara enne ajaloolise aja algust. Veel enam peaksid aitama neid lähedasi hilisemaidki suhteid da­teerida mõningad eesti-soome ühised laensõnad venest, nagu "pagan", "rist" ja "raamat", mis e i ν õ i ulatuda tagasi kaugemale kui X-XI sajandisse, s. o. varjaagide Vene enda kristianiseerimise ajastusse.